กฎกระทรวงการประกอบการขนส่งระหว่างประเทศพ.ศ. ๒๕๔๙[๑] อาศัยอำนาจตามความในมาตรา๗ และมาตรา ๒๕ วรรคสองและวรรคสาม และมาตรา ๒๘ วรรคสี่แห่งพระราชบัญญัติการขนส่งทางบก พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจบทบัญญัติแห่งกฎหมาย รัฐมนตรีว่าการกระทรวงคมนาคมออกกฎกระทรวงไว้ดังต่อไปนี้ข้อ๑ ให้ยกเลิกกฎกระทรวง ฉบับที่ ๒๙(พ.ศ. ๒๕๓๐) ออกตามความในพระราชบัญญัติการขนส่งทางบก พ.ศ. ๒๕๒๒ข้อ๒ ในกฎกระทรวงนี้ใบอนุญาต หมายความว่า ใบอนุญาตประกอบการขนส่งระหว่างประเทศข้อ๓การประกอบการขนส่งระหว่างประเทศประเภทการขนส่งประจำทางให้กระทำได้เฉพาะบุคคล ดังต่อไปนี้(๑)บริษัทจำกัดหรือบริษัทมหาชนจำกัด(๒)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นในกรณีบุคคลตาม(๑) หรือ (๒) มีสำนักงานใหญ่ตั้งอยู่ในต่างประเทศ บุคคลดังกล่าวต้องมีสำนักงานสาขาหรือสำนักงานตัวแทนจดทะเบียนตามกฎหมายไทยและตั้งอยู่ในประเทศไทยข้อ๔ การประกอบการขนส่งระหว่างประเทศประเภทการขนส่งไม่ประจำทางหรือประเภทการขนส่งส่วนบุคคลให้กระทำได้เฉพาะบุคคล ดังต่อไปนี้(๑)บุคคลธรรมดา(๒)ห้างหุ้นส่วนสามัญจดทะเบียนหรือห้างหุ้นส่วนจำกัด(๓)บริษัทจำกัดหรือบริษัทมหาชนจำกัด(๔)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้นในกรณีบุคคลตาม(๒) (๓) และ (๔) มีสำนักงานใหญ่ตั้งอยู่ในต่างประเทศ บุคคลดังกล่าวต้องมีสำนักงานสาขาหรือสำนักงานตัวแทนจดทะเบียนตามกฎหมายไทยและตั้งอยู่ในประเทศไทยข้อ๕ ผู้ที่ประสงค์จะขอรับใบอนุญาตประเภทการขนส่งไม่ประจำทางหรือประเภทการขนส่งส่วนบุคคลต้องเป็นผู้ได้รับใบอนุญาตประกอบการขนส่งภายในประเทศในประเภทเดียวกันและใบอนุญาตประกอบการขนส่งนั้นต้องยังไม่สิ้นอายุให้คณะกรรมการควบคุมการขนส่งทางบกกลางมีอำนาจยกเว้นหลักเกณฑ์ในการขอรับใบอนุญาตตามวรรคหนึ่งตามความจำเป็นหรือมีเหตุผลพิเศษ สำหรับผู้ขอรับใบอนุญาตเป็นการเฉพาะรายได้ข้อ๖ผู้ใดประสงค์จะประกอบการขนส่งระหว่างประเทศประเภทการขนส่งประจำทางให้ยื่นคำขอต่อนายทะเบียนกลางตามแบบของกรมการขนส่งทางบกโดยกรอกข้อความเป็นภาษาไทยพร้อมด้วยหลักฐาน ดังต่อไปนี้(๑)บริษัทจำกัดหรือบริษัทมหาชนจำกัด(ก)หนังสือรับรองการจดทะเบียนและวัตถุประสงค์ของบริษัท ซึ่งรับรองไว้ไม่เกินหกเดือน(ข)สำเนาหรือภาพถ่ายบัตรประจำตัวประชาชนหรือบัตรประจำตัวของบุคคลซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนหรือใบสำคัญประจำตัวคนต่างด้าวของกรรมการของบริษัททุกคน(ค)สำเนาหรือภาพถ่ายทะเบียนบ้านของกรรมการของบริษัททุกคน(ง)สำเนาหรือภาพถ่ายหนังสือบริคณห์สนธิและข้อบังคับบริษัท(จ)ตัวอย่างรอยตราประทับของบริษัทที่ยื่นคำขอ ๒ ตรา (ถ้ามี)(ฉ)ตัวอย่างเครื่องหมายประจำรถ(ช)รูปถ่ายสำนักงานและสถานที่เก็บรถ อย่างละ ๒ รูป(ซ)หลักฐานแสดงกรรมสิทธิ์หรือสิทธิการใช้สถานที่เก็บรถ(ฌ)หลักฐานแสดงกรรมสิทธิ์หรือสิทธิครอบครองรถในกรณีที่มีรถอยู่แล้วในวันยื่นคำขอ(ถ้ามี)(๒)องค์การของรัฐตามกฎหมายว่าด้วยการจัดตั้งองค์การของรัฐบาล หรือตามกฎหมายว่าด้วยการนั้น(ก)หนังสือหรือหลักฐานแสดงฐานะการเป็นองค์การของรัฐ(ข)ตัวอย่างรอยตราประทับขององค์การของรัฐที่ยื่นคำขอ ๒ ตรา (ถ้ามี)(ค)ตัวอย่างเครื่องหมายประจำรถ(ง)รูปถ่ายสำนักงานและสถานที่เก็บรถ อย่างละ ๒ รูป(จ)หลักฐานแสดงกรรมสิทธิ์หรือสิทธิการใช้สถานที่เก็บรถ(ฉ)หลักฐานแสดงกรรมสิทธิ์หรือสิทธิครอบครองรถในกรณีที่มีรถอยู่แล้วในวันยื่นคำขอ(ถ้ามี)ในกรณีบุคคลตาม(๑) และ (๒) มีสำนักงานใหญ่ตั้งอยู่ในต่างประเทศ บุคคลดังกล่าวต้องยื่นหลักฐานที่แสดงถึงการมีสำนักงานสาขาหรือสำนักงานตัวแทนจดทะเบียนตามกฎหมายไทยและตั้งอยู่ในประเทศไทยข้อ๗ผู้ใดประสงค์จะประกอบการขนส่งระหว่างประเทศประเภทการขนส่งไม่ประจำทางหรือประเภทการขนส่งส่วนบุคคลให้ยื่นคำขอต่อนายทะเบียนกลางตามแบบของกรมการขนส่งทางบก โดยกรอกข้อความเป็นภาษาไทยพร้อมด้วยหลักฐาน ดังต่อไปนี้(๑)บุคคลธรรมดา(ก)สำเนาใบอนุญาตประกอบการขนส่งภายในประเทศตามข้อ ๕ (ถ้ามี)(ข)สำเนาหรือภาพถ่ายบัตรประจำตัวประชาชน(ค)สำเนาหรือภาพถ่ายทะเบียนบ้าน(ง)ตัวอย่างเครื่องหมายประจำรถ(จ)หลักฐานแสดงกรรมสิทธิ์หรือสิทธิครอบครองรถในกรณีที่มีรถอยู่แล้วในวันยื่นคำขอ(ถ้ามี)(๒)ห้างหุ้นส่วนสามัญจดทะเบียนหรือห้างหุ้นส่วนจำกัด(ก)สำเนาใบอนุญาตประกอบการขนส่งภายในประเทศตามข้อ ๕ (ถ้ามี)(ข)หนังสือรับรองการจดทะเบียนและวัตถุประสงค์ของห้างหุ้นส่วนสามัญจดทะเบียนหรือห้างหุ้นส่วนจำกัด ซึ่งรับรองไว้ไม่เกินหกเดือน(ค)ตัวอย่างรอยตราประทับของห้างหุ้นส่วนที่ยื่นคำขอ ๒ ตรา (ถ้ามี)(ง)ตัวอย่างเครื่องหมายประจำรถ(จ)หลักฐานแสดงกรรมสิทธิ์หรือสิทธิครอบครองรถในกรณีที่มีรถอยู่แล้วในวันยื่นคำขอ(ถ้ามี)(๓)บริษัทจำกัดหรือบริษัทมหาชนจำกัด(ก)สำเนาใบอนุญาตประกอบการขนส่งภายในประเทศตามข้อ ๕ (ถ้ามี)(ข)หนังสือรับรองการจดทะเบียนและวัตถุประสงค์ของบริษัท ซึ่งรับรองไว้ไม่เกินหกเดือน(ค)ตัวอย่างรอยตราประทับของบริษัทที่ยื่นคำขอ ๒ ตรา (ถ้ามี)(ง)ตัวอย่างเครื่องหมายประจำรถ(จ)หลักฐานแสดงกรรมสิทธิ์หรือสิทธิครอบครองรถในกรณีที่มีรถอยู่แล้วในวันยื่นคำขอ(ถ้ามี)(๔)องค์การของรัฐตามกฎหมายว่าด้วยการจัดตั้งองค์การของรัฐบาลหรือตามกฎหมายว่าด้วยการนั้น(ก)สำเนาใบอนุญาตประกอบการขนส่งภายในประเทศตามข้อ ๕ (ถ้ามี)(ข)หนังสือหรือหลักฐานแสดงฐานะการเป็นองค์การของรัฐ(ค)ตัวอย่างรอยตราประทับขององค์การของรัฐที่ยื่นคำขอ ๒ ตรา (ถ้ามี)(ง)ตัวอย่างเครื่องหมายประจำรถ(จ)หลักฐานแสดงกรรมสิทธิ์หรือสิทธิครอบครองรถในกรณีที่มีรถอยู่แล้วในวันยื่นคำขอ(ถ้ามี)ในกรณีบุคคลตาม(๒) (๓) และ (๔) มีสำนักงานใหญ่ตั้งอยู่ในต่างประเทศ บุคคลดังกล่าวต้องยื่นหลักฐานที่แสดงถึงการมีสำนักงานสาขาหรือสำนักงานตัวแทนจดทะเบียนตามกฎหมายไทยและตั้งอยู่ในประเทศไทยข้อ๘ ให้นำกฎหมายว่าด้วยวิธีปฏิบัติราชการทางปกครองในส่วนที่เกี่ยวกับการรับรองความถูกต้องของคำแปลเป็นภาษาไทยหรือการยอมรับเอกสารที่ทำขึ้นเป็นภาษาต่างประเทศมาใช้บังคับกับหลักฐานตามข้อ๖ และข้อ ๗ ที่จัดทำขึ้นเป็นภาษาต่างประเทศโดยอนุโลมข้อ๙ ใบอนุญาตตามกฎกระทรวงนี้ให้เป็นไปตามแบบที่กรมการขนส่งทางบกกำหนดโดยประกาศในราชกิจจานุเบกษาข้อ๑๐ผู้ได้รับใบอนุญาตผู้ใดประสงค์จะขอต่ออายุใบอนุญาตให้ยื่นคำขอพร้อมใบอนุญาตหรือใบแทนต่อนายทะเบียนกลางตามแบบของกรมการขนส่งทางบก โดยกรอกข้อความเป็นภาษาไทยพร้อมด้วยหลักฐานตามที่กำหนดไว้ในข้อ ๖ หรือข้อ ๗ แล้วแต่กรณีให้นำความในข้อ๘ มาใช้บังคับแก่การยื่นหลักฐานประกอบคำขอต่ออายุใบอนุญาตโดยอนุโลมข้อ๑๑ การอนุญาตให้ต่ออายุใบอนุญาตตามกฎกระทรวงนี้ให้นายทะเบียนกลางออกใบอนุญาตตามแบบใบอนุญาตเดิมให้ใหม่ข้อ๑๒ ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ให้ผู้ได้รับใบอนุญาตยื่นคำขอรับใบแทนใบอนุญาตต่อนายทะเบียนกลางตามแบบของกรมการขนส่งทางบก โดยกรอกข้อความเป็นภาษาไทยพร้อมด้วยใบอนุญาตที่ถูกทำลายหรือชำรุดแล้วแต่กรณี สำหรับกรณีใบอนุญาตสูญหายภายในประเทศให้ยื่นพร้อมด้วยหลักฐานการรับแจ้งความของสถานีตำรวจแห่งท้องที่ที่ใบอนุญาตนั้นสูญหายหรือหนังสือบันทึกถ้อยคำที่นายทะเบียนได้บันทึกเกี่ยวกับใบอนุญาตสูญหายไว้ในกรณีใบอนุญาตสูญหายในต่างประเทศให้ยื่นพร้อมด้วยหลักฐานการรับแจ้งความของหน่วยงานที่มีอำนาจในการรับแจ้งความของประเทศนั้นการอนุญาตคำขอใบแทนใบอนุญาตให้นายทะเบียนกลางออกใบอนุญาตตามแบบใบอนุญาตเดิม แต่ให้ระบุคำว่า ใบแทน ไว้ที่ด้านหน้าด้วยข้อ๑๓ เพื่อประโยชน์แก่นายทะเบียนกลางในการกำหนดเงื่อนไขเกี่ยวกับลักษณะของรถในใบอนุญาตตามกฎกระทรวงนี้ให้นำลักษณะของรถที่จะได้รับอนุญาตให้ใช้ในการประกอบการขนส่งตามข้อ ๙ (๑) และ (๒)แห่งกฎกระทรวง ฉบับที่ ๔ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ.๒๕๒๒ มาใช้บังคับโดยอนุโลมข้อ๑๔ ผู้ขอรับใบอนุญาตตามกฎกระทรวงนี้หากจะนำรถที่จดทะเบียนในต่างประเทศมาใช้ประกอบการขนส่งรถนั้นต้องมีสภาพมั่นคงแข็งแรงมีเครื่องอุปกรณ์และส่วนควบถูกต้องครบถ้วนตามที่กำหนดในกฎกระทรวงซึ่งออกตามความในกฎหมายว่าด้วยการขนส่งทางบก เว้นแต่จะมีอนุสัญญาหรือข้อตกลงระหว่างประเทศในส่วนที่เกี่ยวกับการขนส่งกำหนดไว้เป็นอย่างอื่นข้อ๑๕ ผู้ขอรับใบอนุญาตตามกฎกระทรวงนี้ต้องปฏิบัติตามบทบัญญัติทั้งหลายแห่งกฎหมาย ว่าด้วยการขนส่งทางบก ทั้งนี้เท่าที่ไม่ขัดต่ออนุสัญญาหรือข้อตกลงระหว่างประเทศในส่วนที่เกี่ยวกับการขนส่งและอนุสัญญาหรือข้อตกลงระหว่างประเทศไทยกับประเทศที่จะทำการขนส่งนั้นให้ไว้ณ วันที่ ๑๒ กันยายน พ.ศ. ๒๕๔๙พลเอกชัยนันท์ เจริญศิริรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากหลักเกณฑ์และวิธีการในการขออนุญาตประกอบการขนส่งระหว่างประเทศตามที่กำหนดไว้ในกฎกระทรวงฉบับที่ ๒๙ (พ.ศ. ๒๕๓๐) ออกตามความในพระราชบัญญัติการขนส่งทางบก พ.ศ. ๒๕๒๒ยังเป็นอุปสรรคต่อการส่งเสริมธุรกิจการขนส่งระหว่างประเทศ และไม่สอดคล้องกับนโยบายการเปิดเสรีทางการค้าการลงทุนกับต่างประเทศของรัฐบาลสมควรแก้ไขปรับปรุงหลักเกณฑ์และวิธีการในการขออนุญาตประกอบการขนส่งระหว่างประเทศดังกล่าวให้มีความเหมาะสมและอำนวยประโยชน์ต่อผู้ประกอบธุรกิจการขนส่งให้สามารถพัฒนาศักยภาพเพื่อแข่งขันกับนานาประเทศได้จึงจำเป็นต้องออกกฎกระทรวงนี้นันทนา/ผู้จัดทำ๕ ตุลาคม ๒๕๔๙วิภา/ปรับปรุง๑๘ กันยายน ๒๕๖๓ภิรมย์พร/ตรวจ๒๘ กันยายน ๒๕๖๓[๑] ราชกิจจานุเบกษา เล่ม ๑๒๓/ตอนที่ ๑๐๐ ก/หน้า ๑๔/๒๘ กันยายน ๒๕๔๙